|  |  |
| --- | --- |
| **โครงการนี้ได้รับการสนับสนุนงบประมาณโดย:** | **โครงการนี้จัดขึ้นโดย:** |
|  | MRG logo.PNGpef logo.jpg |

**คู่มือมอบทุนโครงการขนาดเล็ก**

โครงการเสริมศักยภาพภาคประชาสังคม เพื่อการพัฒนาชุมชนในจังหวัดชายแดนภาคใต้

**คำสำคัญ** : การสร้างสันติภาพ, การสร้างความสมานฉันท์, การแก้ปัญหาข้อขัดแย้ง,

การสานเสวนาระหว่างศาสนิก การเสริมสร้างชุมชน, การมีส่วนร่วม, สิทธิของชนกลุ่มน้อย, ประเทศไทย, จังหวัดชายแดนใต้

องค์กร Minority Rights Group International และมูลนิธิศักยภาพชุมชนกำลังมองหาโครงการสำหรับจังหวัดชายแดนใต้ของประเทศไทย หรือโครงการที่มีความคิดริเริ่มที่จะผลักดันการสร้างสันติภาพและความสมานฉันท์ระหว่างชุมชนกับชุมชนและกับหน่วยงานของรัฐ โดยมีวัตถุประสงค์เพื่อเสริมศักยภาพขององค์กรท้องถิ่นให้เข้ามามีส่วนร่วมในขบวนการไกล่เกลี่ยและในกระบวนการตัดสินใจ โครงการได้รับการสนับสนุนงบประมาณจากสหภาพยุโรป (European Union)

เป้าหมายสำคัญของโครงการประกอบด้วย: การเพิ่มความไว้วางใจและความเข้าใจระหว่างบุคคลและชุมชน พัฒนาขีดความสามารถของสมาชิกในชุมชนให้มีศักยภาพในการเข้าไปแทรกแซงในสถานการณ์ความขัดแย้งสู่การจัดการและการลดความตึงเครียด และมีส่วนร่วมตามกระบวนการประชาธิปไตย เพิ่มบรรยากาศการสานเสวนาของชุมชนต่างศาสนิกและเพิ่มพูนความร่วมมือระหว่างกัน เพิ่มการมีส่วนร่วมในขบวนการการตัดสินใจ และบทบาทของสื่อ ในประเด็นสิทธิชนกลุ่มน้อย

เพื่อให้บรรลุเป้าหมายเหล่านี้โครงการของเราต้องการที่จะมอบทุนให้แก่องค์กรท้องถิ่น จำนวน 13 ทุน เป็นจำนวนเงิน 30,000 ยูโร ต่อโครงการ โดยระยะเวลาการดำเนินโครงการตั้งแต่วันที่ 1 สิงหาคม พ.ศ. 2559 ไปจนถึงสิ้นเดือนพฤศจิกายน พ.ศ. 2560 ( รวมเวลาในการดำเนินโครงการ กิจกรรมทั้งหมด และการจัดทำรายงานที่สมบูรณ์ )

**ส่วนที่ 1. โครงการควรสนับสนุนประเด็นใดประเด็นหนึ่งหรือหลายประเด็นดังต่อไปนี้:**

1. การสร้างสันติภาพ: โครงการชุมชนสัมพันธ์ เกี่ยวกับศิลปะ การศึกษา หรือ การกีฬา การสานเสวนาระหว่างชุมชน โครงการเกี่ยวกับความคิดริเริ่มในการแก้ไขปัญหา
2. ความโปร่งใสของหน่วยงานรัฐ: โครงการเกี่ยวกับการประชุมเชิงปฏิบัติเพื่อการแก้ไขปัญหาระหว่างชุมชนกับเจ้าหน้าที่ส่วนท้องถิ่น โครงการเกี่ยวกับการตรวจสอบการบริการต่างๆของรัฐ โครงการริเริ่มเกี่ยวกับการช่วยเหลือทางกฎหมาย
3. โครงการเกี่ยวกับการตรวจสอบ การจัดทำรายงานและการไต่สวนความล้มเหลวในการบังคับใช้กฏหมายและการละเมิดสิทธิมนุษยชน (โดยเฉพาะอย่างยิ่งที่มีความเชื่อมโยงกับความขัดแย้ง)
4. โครงการเกี่ยวกับการเพิ่มการมีส่วนร่วมในระบอบประชาธิปไตย: เช่นโครงการเกี่ยวกับความรับผิดชอบของพลเมือง โครงการเกี่ยวกับการสร้างกลไกหรือรูปแบบใหม่ๆเพื่อการขับเคลื่อนเชิงนโยบาย หรือการประชุมปรึกษาหารือกับเจ้าหน้าที่ส่วนท้องถิ่นหรือกับรัฐบาล
5. การจัดการความขัดแย้ง: การติดตามความขัดแย้งและความตึงเครียดของชุมชน การค้นหาสาเหตุของความขัดแย้ง การพูดคุยกับเจ้าหน้าที่ท้องถิ่นเพื่อลดความตึงเครียด งานค้นคว้าวิจัยถึงกลไกขับเคลื่อนความขัดแย้ง และหาหนทางที่จะลดผลกระทบที่เลวร้าย
6. ด้านกฎหมาย: เพิ่มการเข้าถึงการเยียวยาทางกฎหมาย การฝึกอบรมผู้ช่วยทนายและการอบรมด้านสิทธิมนุษยชน โครงการริเริ่มการสนับสนุนทางกฎหมาย
7. งานเปลี่ยนแปลงเชิงนโยบาย: การโน้มน้าว ล็อบบี้ หน่วยงานของรัฐ การทำวิจัยเพื่อการจัดทำรายงาน, การค้นคว้าข้อเท็จจริงเพื่อเป็นหลักฐานในการรณรงค์ เปลี่ยนแปลงเชิงนโยบาย
8. การสนับสนุนผู้ได้รับผลกระทบ: โครงการเกี่ยวกับการให้ความช่วยเหลือและฟื้นฟูความเป็นอยู่ สมรรถนะของผู้ได้รับผลกระทบจากความรุนแรง

**องค์กรที่ต้องการสมัครเข้าร่วมรับทุน จะต้องมีคุณสมบัติตามเกณฑ์ดังต่อไปนี้:**

1. มีประวัติการทำงาน ในลักษณะคล้ายคลึงกับการทำงานใน พื้นที่จังหวัดชายแดนใต้
2. มีบัญชีธนาคาร หรือสามารถเปิดบัญชีธนาคารได้
3. ตั้งอยู่ในจังหวัดชายแดนใต้และทำงานกับชุมชนจังหวัดชายแดนใต้ (แม้ว่าอาจจะเคยมีกิจกรรม ประสบการณ์ในการขับเคลื่อนรณรงค์ในระดับชาติมาก่อนก็ตาม)
4. มีความมุ่งมั่นที่จะแก้ไขปัญหาความขัดแย้งเพื่อสันติภาพและจะต้องไม่มีส่วนร่วมในการสนับสนุนความรุนแรงหรือไม่มีส่วนร่วมในกิจกรรมการแบ่งแยกดินแดน
5. มีความมุ่งมั่นที่จะเชื่อมโยงกับชุมชนทุกเชื้อชาติ ทุกศาสนาในกิจกรรมที่กว้างขึ้น
6. องค์กรจะต้องมีทุนหมุนเวียน 50 เปอร์เซ็น ของงบประมาณโคร งการที่กำลังดำเนินอยู่ โดยต้องมีทุนหมุนเวียนแต่ละปีตลอดสามปี อย่างน้อย 15,000 ยูโร องค์กรใดที่ไม่มีคุณสมบัตรข้อนี้ ควรจะเสนอโครงการร่วมกับองค์กรอื่นเพื่อให้เงินทุนหมุนเวียนครบตามที่กำหนดไว้ องค์กรที่สมัครร่วม ต้องแจกแจงองค์กรนำผู้ที่จะเป็นผู้รับผิดชอบในการดำเนินโครงการ ในการทำบัญชี ส่งรายงานการเงิน และรายงานกิจกรรม ความรับผิดชอบขององค์กรร่วมต้องแสดงไว้อย่างชัดเจนในแบบฟอร์มการสมัคร

**ส่วนที่ 2 การสมัครร่วม**

เรายินดีรับการสมัครจากองค์กรที่ทำงานร่วมกันในรูปแบบเครือข่าย ซึ่งต้องเป็นองค์กรที่มีทักษะหรือประสบการณ์ที่เป็นไปในทางเดียวกันหรือเสริมกัน การสมัครร่วมมีความจำเป็นหากองค์กรของคุณมีทุนหมุนเวียนในสามปีที่ผ่านมาไม่ถึง 15,000 ยูโร หากคุณมีความต้องการที่จะสมัครร่วมกัน จะต้องมีหนึ่งในผู้สมัครเป็นผู้นำกลุ่ม ที่ได้รับการยินยอมอย่างเป็นทางการ ซึ่งจะเป็นผู้รับผิดชอบโครงการ รับผิดชอบบัญชีการใช้จ่ายของโครงการ เป็นผู้เสนอรายงานการเงินและรายงานกิจกรรม โดยในใบสมัครจะต้องมีรายละเอียดสำคัญแสดงว่า จะทำงานร่วมกันอย่างไร จะบริหารจัดการอย่างไร องค์กรนำต้องตั้งอยู่ในพื้นที่จังหวัดชายแดนใต้

**ส่วนที่ 3 ประสบการณ์ของผู้สมัคร**

**เราคาดหวังว่าผู้สมัครควรจะมี:**

3.1 ต้องมีประสบการณ์ในการทำโครงการ ในจังหวัดชายแดนใต้โดยมีกิจกรรม หนึ่งหรือสองหรือมากกว่าตามที่ได้ระบุไว้ ในส่วนที่ 1

"ประสบการณ์" หมายความว่าคุณจะมีประวัติที่เคยประสบความสำเร็จจากการดำเนินโครงการในลักษณะที่คล้ายๆกัน ถึงแม้ว่างบประมาณโครงการจะน้อยกว่า 30,000 ยูโร แต่ถ้าหากองค์กรของคุณไม่เคยมีทุนหมุนเวียนถึง 15,000 ยูโร ภายในหนึ่ง ถึง สามปีคุณควรที่จะสมัครร่วมกับองค์กรอื่น. จังหวัดชายแดนใต้ของประเทศไทย หมายถึง จ.ปัตตานี จ.ยะลา และจ.

นราธิวาส รวมทั้ง อ.จะนะ อ.เทพา อ.สะบ้าย้อย และ อ. นาทวี จังหวัดสงขลา ผู้นำของผู้สมัครจะต้องอยู่ในอำเภอหรือจังหวัดตามที่ได้กล่าวมานี้ และจะต้องทำงานร่วมกับชุมชนในท้องถิ่น

3.2 ที่สำคัญองค์กรต้องได้รับความไว้วางใจจากชุมชนที่ทำงานด้วย และสามารถเข้าถึงองค์กรอื่นๆด้วย

มันคือคุณค่าหลักที่โครงการจะเกี่ยวข้องและ/หรือนำความต้องการของชุมชนทั้งหมดในจังหวัดชายแดนใต้ องค์กรของคุณควรมีวิธีการที่ดีในการเข้าถึงชุมชนที่ได้รับผลกระทบและมีวิธีที่จะเชื่อมโยงกับสมาชิกของชุมชนอื่นๆ โดยเฉพาะการเข้าถึงกลุ่มผู้หญิง ผู้สูงอายุและคนหนุ่มสาว

3.3 มีทักษะการจัดการโครงการที่ดี

ผู้สมัครจะต้องแสดงให้เห็นว่าองค์กรของคุณมีศักยภาพในการบริหารจัดการกับขนาดของโครงการในลักษณะแบบนี้ได้ เรากำลังมองหาโครงการที่มีคุณภาพสูงและเป็นมืออาชีพ ที่สามารถคาดการณ์และจัดการกับความเสี่ยงและปัญหาที่เกิดขึ้น ได้ สามารถบรรลุตามเป้าหมายและติดตามตรวจสอบได้ และรายงานผลการดำเนินงานได้ตรงตามกำหนดเวลา (ดูด้านล่าง)

**ส่วนที่ 4 องค์ประกอบสำคัญของโครงการ ( "Ring-fenced")**

เราคาดหวังว่าจะได้เห็น 8 องค์ประกอบที่สำคัญในโครงการของคุณ: องค์ประกอบโครงการของการพัฒนาองค์กร องค์ประกอบการฝึกอบรมความสามารถทางเทคนิค องค์ประกอบการสร้างเครือข่าย องค์ประกอบของการทบทวนและการประเมินผลภายใน และสุดท้ายการประเมินจากภายนอกและการตรวจสอบ รวมไปถึงการสานเสวนาระหว่างชุมชนกับชุมชน การสร้างงานเครือข่ายและการฝึกอบรม และการประชุมประเมินผลขั้นสุดท้าย MRG และมูลนิธิศักยภาพชุมชนจะช่วยในการเสริมสร้างพัฒนาองค์กร ให้มีขีดความสามารถสูงสุดขององค์กรตามต้องการ สิ่งเหล่านี้จะสะท้อนอยู่ในงบประมาณและในโครงการของคุณ

* การประเมินขีดความสามารถเบื้องต้นขององค์กร

กิจกรรมแรกคือการประเมินขีดความสามารถเบื้องต้นขององค์กร (OCA) ซึ่งจะดำเนินการโดย มูลนิธิศักยภาพชุมชน ด้วยความช่วยเหลือของ MRG เมื่อองค์กรของคุณได้รับการคัดเลือกในรอบแรก โดยจะระบุความต้องการการพัฒนาที่มีความสำคัญสูงสุดขององค์กร ด้วยความเห็นที่ตรงกันกับองค์กรของคุณ กิจกรรมเหล่านี้รวมถึงการสร้างขีดความสามารถในการรณรงค์ ( ในระดับชาติและนานาชาติ) การประเมินและการติดตามงาน การสร้างความเป็นผู้นำ, ทักษะในการฝึกอบรม การระดมทุน โอกาสที่เท่าเทียมและความหลากหลายในการบริหารจัดการ องค์กรที่มีธรรมาภิบาล การวางแผนยุทธ์ศาสตร์ และการจัดการชุมชน การบริหารจัดการทรัพยากรมนุษย์ กลยุทธ์ในการใช้สื่อและยุทธศาสตร์การสื่อสาร ซึ่งกิจกรรมอาจรวมถึงการฝึกอบรม การแลกเปลี่ยนเรียนรู้ระหว่างกัน , การแบ่งปันข้อมูล การให้คำปรึกษา แนะนำและการเรียนรู้จากการปฏิบัติ

* องค์ประกอบของการพัฒนาองค์กร

ขึ้นอยู่กับการประเมินขีดความสามารถเบื้องต้นขององค์กร หรือ OCAs, องค์กรผู้ได้รับทุนจะต้องรับผิดชอบต่อรายการการฝึกอบรมที่เหมาะสม วิทยากรที่จะสามารถให้คำปรึกษาได้ ตัวอย่างที่ดีและพันธมิตรที่จะให้การสนับสนุนกิจกรรมเหล่านี้ได้ กิจกรรมการฝึกอบรมจะไม่ได้รับการออกแบบให้เป็นกิจกรรมแบบระบบปฏิบัติการแบบเดี่ยว แต่จะเชื่อมโยงกับกิจกรรมที่มีการวางแผนเพื่อให้มีการมีส่วนร่วมกับโปรมแกรมขององค์กรตัวเอง กิจกรรมอาจจะรวมถึง เช่นการฝึกอบรมให้มีธรรมาภิบาลในองค์กร และพัฒนานโยบายธรรมาภิบาลในองค์กร การสนับสนุนโปรแกรมอาสาสมัคร ซึ่งรวมถึงการพัฒนานโยบายอาสาสมัคร การฝึกอบรมเกี่ยวกับการจัดการของอาสาสมัครและสนับสนุนการรับสมัครอาสาสมัครและผู้ฝึกงาน การพัฒนากลยุทธการระดมทุน เพื่อที่จะช่วยให้องค์กรได้เริ่มต้นการระดมทุนจากแหล่งใหม่ / และการหาทุนในรูปแบบใหม่ๆ การพัฒนาคู่มือการพัฒนาทรัพยากรมนุษย์ เช่น คู่มือพนักงาน สัญญาพนักงาน นโยบายการรับสมัครและขั้นตอน พัฒนาขั้นตอนทางการเงิน และการฝึกอบรมให้กับพนักงาน สนับสนุนการดำเนินการตรวจสอบประจำปีครั้งแรกให้บรรลุผล, การสนับสนุนการจดทะเบียนหรือการต่อสัญญารวมทั้งการได้รับคำแนะนำทางด้านกฎหมาย ฯลฯ

* องค์ประกอบการฝึกอบรมศักยภาพทางด้านเทคนิค

โครงการจำเป็นต้องมีเรื่องของกิจกรรมดังต่อไปนี้ – การสร้างสันติภาพ การแก้ปัญหาข้อขัดแย้ง การเปลี่ยนแปลงเชิงนโยบาย การสร้างธรรมาภิบาล และการสร้างความโปร่งใสที่สามารถตรวจสอบได้ นอกจากว่าผู้รับทุนจะสามารถแสดงว่ามีศักยภาพสูงในการวางแผนสิ่งต่างๆเหล่านี้ กิจกรรมพัฒนาศักยภาพจะรวมอยู่ในงบประมาณโครงการของท่าน ซึ่งอาจเป็นงบประมาณการฝึกอบรมร่วมกับองค์กรพัฒนาเอกชนอื่น ๆก็ได้

• องค์ประกอบการสร้างเครือข่าย

การก่อตั้งและการทำให้เครือข่ายเข้มแข็ง รวมถึงความคิดริเริ่มใหม่ๆเป็นเป้าหมายสำคัญของโครงการ เช่นการเสริมสร้างความเข้มแข็งของกลุ่มนักศึกษาที่ดำรงอยู่ การเสริมสร้างความเข้มแข็งให้กับองค์กรผู้หญิงและเครือข่ายชุมชน การสนับสนุนกลไกการสื่อสาร และองค์ความรู้ การสร้างเครือข่าย กิจกรรมเหล่านี้สามารถรวมอยู่ในการออกแบบโครงการ คุณควรแสดงยุทธศาสตร์การสร้างเครือข่ายพันธมิตรที่มีค่านิยมร่วมกัน กิจกรรมและข้อท้าทายที่เผชิญร่วมกัน ทั้งในระดับชาติและในระดับภูมิภาค เงินสนับสนุนสามารถใช้สนับสนุนเครือข่ายที่มีอยู่ หรือเครือข่ายที่เกิดขึ้นใหม่ ความร่วมมือระหว่างเครือข่ายชาวพุทธและมุสลิม และกิจกรรมที่ออกแบบเพื่อความสมานฉันท์ เพื่อประสานความขัดแย้งที่ผ่านมา เพื่อสร้างความเชื่อมั่น หรือสำหรับองค์กรที่ไม่เคยทำงานร่วมกันมาก่อนให้รู้จักกันและทำงานร่วมกัน

• องค์ประกอบของการทบทวนโครงการ

โครงการควรจะมีงบประมาณสำหรับการพบปะกันกับองค์กรของผู้ได้รับทุน ที่สำนักงานมูลนิธิศักยภาพชุมชน ในจังหวัดยะลา ทุกๆ 2 เดือนครั้ง ค่าใช้จ่ายในการเดินทางไป-กลับ รวมทั้งค่าที่พักค้างคืน (ขึ้นอยู่กับว่าคุณอยู่ที่ไหน) การพบปะกันมีจุดมุ่งหมายอยู่ 3 อย่าง คือ 1) เพื่อเรียนรู้ในแง่ของลักษณะโครงการที่นำมาใช้เป็นนวัตกรรมใหม่โดยเฉพาะ ตัวอย่างการดำเนินกิจกรรมที่ดี 2) เพื่อสะท้อนความก้าวหน้าในการทำงาน และช่วยกันในการสะท้อนข้อดีข้ออ่อนระหว่างกัน รวมไปถึงการแนะนำระหว่างกันเพื่อให้การทำงานมีประสิทธิภาพเพิ่มขึ้น 3) เพื่อช่วยสร้างความสัมพันธ์ที่ดีระหว่างผู้รับทุนอย่างต่อเนื่อง คุณสามารถไปเยี่ยมเยียนกิจกรรมในพื้นที่ต่างๆของผู้รับทุนอื่น ๆ เพื่อการแบ่งปันประสบการณ์

• การตรวจสอบจากภายนอกและการประเมินผล

การตรวจสอบค่าใช้จ่ายโครงการจากผู้ตรวจสอบบัญชีภายนอก ผู้รับทุนควรจะมีงบส่วนนี้ในงบประมาณโครงการของคุณ

• ผู้เข้าร่วมกิจกรรมระหว่างชุมชนกับชุมชน

ส่วนหนึ่งของโครงการนี้ผู้รับทุนถูกคาดหวังว่าจะเข้าร่วมกิจกรรมหนึ่งวันร่วมกันในเวทีระหว่างชุมชน ซึ่งคาดว่าจะจัดขึ้น ประมาณเดือนมิถุนายน 2017 ในจังหวัดปัตตานี ค่าใช้จ่ายในการเดินทางให้รวมไว้ในงบของคุณ

• เข้าร่วมเครือข่ายและการฝึกอบรมปี 2017

เจ้าหน้าที่สองคนขององค์กรควรเข้าร่วมการประชุมเครือข่าย 3 วัน และร่วมกิจกรรมการฝึกอบรมในจังหวัดปัตตานี (ที่กำหนดไว้คือในเดือนมีนาคม 2017 ) กิจกรรมนี้จะช่วยให้ผู้รับทุนทั้งหมดได้พบกัน เพื่อการแลกเปลี่ยน แบ่งปันความคิดเห็นและประสบการณ์ของคุณที่เข้มแข็ง ดีงาม และเพิ่มเสริมในส่วนที่ยังอ่อนแออยู่ กิจกรรมส่วนนี้มีงบประมาณสนับสนุนจากส่วนกลาง

•การประชุมสะท้อนการดำเนินงานเมื่อเสร็จสิ้นโครงการ

เราคาดว่าทุกองค์กรที่ได้รับทุน จะเข้าร่วมการประชุมสะท้อนการดำเนินงานสามวันสุดท้ายเพื่อประเมินโครงการ มีค่าใช้จ่ายสำหรับผู้เข้าร่วมประชุม 2 ท่านจากองค์กรของคุณ เพื่อเดินทางเข้าร่วมการประชุมครั้งนี้อาจจะจัดในจังหวัดปัตตานี หรือ จังหวัดยะลาค่าใช้จ่ายสำหรับการเดินทาง ค่าที่พัก ค่าใช้จ่ายประจำวัน และค่าประกันความปลอดภัยมูลนิธิศักยภาพชุมชน \ MRG จะเป็นผู้รับผิดชอบ

**ส่วนที่ 5 งบประมาณ**

โครงการที่ได้รับเลือกจะได้รับเงินทุนสนับสนุน 30,000 ยูโร

งบประมาณที่รวมอยู่ในงบของท่าน:

* ค่าใช้จ่ายสำหรับการสร้างทีมงาน หรือ การประชุมวางแผนการทำงานร่วมกัน (โดยเฉพาะอย่างยิ่งในกรณีที่ท่านสมัครร่วมกับองค์กรที่ท่านไม่เคยร่วมงานด้วยมาก่อน)
* ค่าใช้จ่ายส่วนตัวและค่าใช้จ่ายโครงการของเจ้าหน้าที่ รวมถึงภาษี ประกันภัย การฝึกอบรมและการพัฒนาบุคคลากร การรับสมัครบุคลากรตามความจำเป็น ผู้เชี่ยวชาญ ที่ปรึกษา วิทยากร พี่เลี้ยง ผู้ทำการฝึกอบรม นักวิจัย บรรณาธิการ ที่ปรึกษาเฉพาะทาง
* เบี้ยเลี้ยงสำหรับการทำงานนอกสถานที่ของเจ้าหน้าที่
* ค่าใช้จ่ายสำหรับการเดินทางในท้องถิ่นและการเดินทางภายในประเทศ (การเดินทางระหว่างประเทศอาจเป็นเรื่องยากสำหรับผู้รับทุนรายย่อย แต่ก็ใช่ว่าจะเป็นไปไม่ได้)
* ค่าอุปกรณ์ (เช่น เครื่องคอมพิวเตอร์ กล้องถ่ายรูป เครื่องพิมพ์ โทรศัพท์)
* ค่าใช้จ่ายในการพิมพ์เอกสาร ค่าสถานที่ ค่าโฆษณาและค่าประชาสัมพันธ์ ค่าใช้จ่ายในการพัฒนาซอฟท์แวร์ ค่าฝึกอบรม ค่าประสานงาน เช่น ค่าโทรศัพท์ ค่าเน็ต เวปไซด์ ค่าไปรษณีย์ ค่าล่าม ค่าแปลเอกสาร ค่าใช้จ่ายในการแสดงทางวัฒนธรรม เช่นค่าเช่าเครื่องเสียง เครื่องแต่งกาย ค่ากระดาษ สี ค่าถ่ายเอกสาร ปากกา ดินสอ เป็นต้น
* ค่าเช่าสำนักงานที่สมเหตุสมผล ค่าไฟฟ้า ค่าน้ำประปา ค่าใช้จ่ายในการกำกับดูแล
* ค่าใช้จ่ายในการดูแลเพื่อความปลอดภัย (เช่น ค่าประกันภัย)
* ค่าใช้จ่ายสำหรับการฝึกอบรมหรือการสนับสนุนการเสริมสร้างศักยภาพต่างๆที่จำเป็นเพื่อเสริมสร้าง พัฒนาองค์กรในการทำงาน
* ค่าใช้จ่ายที่เกี่ยวข้องกับสื่อ
* ค่าใช้จ่ายในการการประเมินและติดตามผล – โปรดดูใน “คำถามที่พบบ่อย” ในการติดตามผลและการประเมินผล
* การประเมินผลภายนอกโครงการของท่าน: จะต้องดำเนินการโดยผู้ประเมินภายนอกนอกเหนือจากการประเมินของท่านเอง
* การตรวจสอบบัญชีจากบุคคลภายนอกองค์กร

นอกจากงบประมาณทั่วไปสำหรับโครงการของท่านแล้ว **งบประมาณของท่านควรต้องรวมค่าใช้จ่ายตามที่กล่าวไว้ในรายละเอียดส่วนที่ 4**

* การพัฒนาองค์กร
* การฝึกอบรมความสามารถทางเทคนิค
* การสร้างเครือข่ายและความร่วมมือกัน
* การทบทวนการทำงานร่วมกัน
* การตรวจสอบและการประเมินผลจากภายนอก
* การเข้าร่วมในเวทีระหว่างชุมชนที่ทางเราจัดขึ้น
* การเข้าร่วมในเครือข่ายและงานฝึกอบรมที่ทางเราจัดขึ้น
* การประชุมสะท้อนการดำเนินงานครั้งสุดท้าย

**ส่วนที่ 6 ทุนสนับสนุนเพิ่มเติม (Match funding)**

ผู้รับทุนรายย่อยจะไม่ถูกเรียกร้องให้หาทุนเพิ่มเติม ทุนเพิ่มเติมคือทุนที่คุณสามารถหาเพิ่มเติมเพื่อเพิ่มงบประมาณในการทำงาน ในกรณีที่เงินสนับสนุนหลัก( จาก MRG และมูลนิธิศักยภาพชุมชน) ไม่พอ อย่างไรก็ตามถ้าคุณประสบความสำเร็จในการสมัครขอรับทุนมาแล้ว และคิดว่าจะสามารถหาทุนเพิ่มจากแหล่งอื่นๆอีก ให้บอกให้เราทราบด้วยเมื่อเสนอโครงการ

**ส่วนที่ 7: การแสดงว่าได้รับการสนับสนุนจากสหภาพยุโรป**

โครงการที่ได้รับการสนับสนุนจากสหภาพยุโรป ต้องปฏิบัติตามข้อเสนอแนะของสหภาพยุโรป เช่น แสดงให้รู้ว่าสหภาพยุโรปเป็นองค์กรที่สนับสนุนทุน ผลผลิต แผนงานและผลที่ได้ ตัวอย่างเช่น ตราสัญลักษณ์ของสหภาพยุโรปจะต้องอยู่ในเอกสารที่ส่งถึงนักข่าว รายงาน หนังสือพิมพ์ เว็บไซต์และเว็บเพจที่เกี่ยวข้องกัน ใบปลิว หนังสือพิมพ์ และแผ่นพับ โสตทัศน์วัสดุ กิจกรรมสาธารณะ เป็นต้น สิ่งเหล่านี้และแนวทางอื่นๆจะมีการชี้แจงเป็นกรณีไปงบประมาณของคุณต้องรวมค่าใช้จ่ายส่วนนี้ด้วย เช่นการทำแผ่นป้าย และการประชาสัมพันธ์ในการฝึกอบรมต่างๆ

**ส่วนที่ 8 เกณฑ์การคัดเลือกที่เราจะใช้ในการประเมินการสมัคร**

ในแต่ละหมวดหมู่หลักของใบสมัครจะสัมพันธ์เกณฑ์การคัดเลือก และจะคิดเป็น 20% ของคะแนนทั้งหมด

1. โครงการ คือเป็นโครงการที่มีรายละเอียดที่ชัดเจนและน่าเชื่อถือ เป็นโครงการที่มีความคิดริเริ่มสร้างสรรค์และมีนวัตกรรมใหม่ๆ

2. เชื่อมโยงกับการสร้างสันติภาพและมีความคิดริเริ่มในการสร้างความสมานฉันท์ (คือการสร้างสันติภาพ ความอดทน อดกลั้นและแก้ปัญหาความขัดแย้ง จะเป็นใจความหลักของโครงการและการดำเนินการ ชุมชนจะได้ประโยชน์จากโครงการของท่านอย่างไร รวมไปถึงชุมชนที่ต่างเชื้อชาติ/ศาสนา

3. ความคาดหวังผลกระทบจากโครงการ (เป็นผลกระทบที่ชัดเจน เป็นจริง ตามวัตถุประสงค์ขององค์กรสิทธิชนกลุ่มน้อยนานาชาติ MRG และมูลนิธิศักยภาพชุมชน เป็นต้น)

4. การจัดการโครงการและการออกแบบ โครงการ เป็นไปอย่างรอบคอบ มีการคำนึงถึงความเสี่ยงและการจัดการความเสี่ยง การคำนึงถึงองคาพยพอื่นๆเพื่อความสำเร็จของโครงการ

5. งบประมาณค่าใช้จ่ายทั้งหมดของกิจกรรม เป็นค่าใช้จ่ายที่เป็นจริงและครอบคลุม เป็นต้น

**ส่วนที่ 9** กำหนดการตามที่คาดหมายไว้

วันที่ 23 เมษายน: เปิดรับใบสมัคร

วันที่ 28 พฤษภาคม : ปิดรับโครงการและใบสมัคร

วันที่14 มิถุนายน : แจ้งผลผู้ที่ได้รับการคัดเลือกรอบแรก

วันที่ 17 มิถุนายน -1 กรกฎาคม : เจ้าหน้าที่เยี่ยมเยียนผู้สมัครที่ผ่านการคัดเลือกรอบแรก เพื่อประเมินศักยภาพองค์กร

ประมาณ 15 กรกฎาคม : ปรับแก้โครงการและงบประมาณ

25 กรกฎาคม : การคัดเลือกโครงการโดยกรรมการ

1 สิงหาคม : เริ่มกิจกรรมของแต่ละโครงการ

ประมาณ 31 ตุลาคม 2560 : จบกิจกรรมของแต่ละโครงการ

30 พฤศจิกายน 2560: รายงานโครงการเสร็จสมบูรณ์

ขั้นตอนการพิจารณาโครงการเป็นดังนี้

1. รวบรวมโครงการที่สมบูรณ์ จากนั้นคณะกรรมการจะประเมินโครงการทั้งหมด
2. หากคุณผ่านการคัดเลือกรอบแรก คุณจะได้รับหนังสือยืนยันและเราจะติดต่อคุณเพื่อทำการนัดเยี่ยมเยียนท่าน เพื่อประเมินความสามารถขององค์กร
3. ทีมงานของเราจะไปเยี่ยมองค์กรของคุณเพื่อแลกเปลี่ยนเกี่ยวกับโครงการของท่านเป็นรายองค์กร
4. คุณจะได้รับโอกาสที่จะทบทวนโครงการของคุณ ตามการประเมินศักยภาพองค์กร การเยี่ยมเยียนจะถกเถียง แลกเปลี่ยน ตามที่ท่านได้ให้ข้อมูลไว้ในโครงการ
5. คณะกรรมการทำการคัดเลือกและตัดสินใจสนับสนุนโครงการ
6. ชี้แจ้งเรื่องการได้รับทุนและการไม่ได้รับทุน
7. การแก้ไขงบประมาณขั้นสุดท้ายและจัดทำสัญญา

**ส่วนที่ 10. กระบวนการสมัครรับทุน**

โปรดอ่านใน **“คำถามที่ถูกถามบ่อย”** อย่างรอบคอบก่อนที่จะกรอกใบสมัครของท่าน หากมีคำถามที่ไม่ได้ถามตอบไว้ในเอกสาร ท่านสามารถส่งคำถามมาที่อีเมล์ [sbpgrantapplications@gmail.com](mailto:sbpgrantapplications@gmail.com) สามารถส่งคำถามเป็นภาษาไทย ภาษามลายู และภาษาอังกฤษ

กรุณาส่งใบสมัครมาที่อีเมล์นี้ sbpgrantapplications@gmail.com **ภายในวันที่ 28 พฤษภาคม เวลา18:00น.** ตามเวลาท้องถิ่น โปรดระบุว่า “สมัครโครงการ: ชื่อองค์กรของท่าน และจังหวัดที่ท่านทำงาน” (เช่น สมัคร – ชื่อองค์กร - จังหวัด).